CELEX: C2007/140/42
Language: el
Date: 2007-06-23 00:00:00
Title: Υπόθεση T-12/07 R: Διάταξη του Προέδρου του Πρωτοδικείου της 3ης Μαΐου 2007 — Polimeri Europa κατά Επιτροπής ( Ασφαλιστικά μέτρα — Αίτηση λήψεως προσωρινών μέτρων — Διαταγή προς τρίτους — Απαράδεκτο )

23.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 140/24
            
         Διάταξη του Προέδρου του Πρωτοδικείου της 3ης Μαΐου 2007 — Polimeri Europa κατά Επιτροπής
   (Υπόθεση T-12/07 R)
   («Ασφαλιστικά μέτρα - Αίτηση λήψεως προσωρινών μέτρων - Διαταγή προς τρίτους - Απαράδεκτο»)
   (2007/C 140/42)
   Γλώσσα διαδικασίας: η ιταλική
   Διάδικοι
   
      Προσφεύγουσα: Polimeri Europa SpA (Μπρίντιζι, Ιταλία) (εκπρόσωποι: M. Siragusa, F. Moretti και L. Nascimbene, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: V. Di Bucci, F. Amato και V. Bottka)
   Αντικείμενο της υποθέσεως
   Αίτηση λήψεως προσωρινών μέτρων με την οποία ζητείται, πρώτον, να διαταχθεί η Επιτροπή να επιβάλει στη Manufacture française des pneumatiques Michelin, ακόμα και επ' απειλή κυρώσεων, να μη χρησιμοποιήσει, κατά κανένα τρόπο και για κανένα σκοπό, τις πληροφορίες που περιέχονται στο μη εμπιστευτικό κείμενο της ανακοινώσεως των αιτιάσεων της 6ης Απριλίου 2006, που εκδόθηκε στο πλαίσιο διαδικασίας του άρθρου 81 ΕΚ και του άρθρου 53 της Συμφωνίας ΕΟΧ ( υπόθεση COMP/F38.638 — BR/ESBR), κείμενο το οποίο διαβιβάστηκε στην εν λόγω εταιρία κατόπιν της αποφάσεως COMP/F2/D (2006) 1095, της 6ης Νοεμβρίου 2006, δεύτερον, να διαταχθεί η Επιτροπή να διαβιβάσει στη Manufacture française des pneumatiques Michelin αντίγραφο της διατάξεως που πρόκειται να εκδοθεί και, τέλος, να διαταχθεί κάθε άλλο μέτρο που θα κρίνει αναγκαίο ο Πρόεδρος του Πρωτοδικείου.
   Διατακτικό της διατάξεως
   Ο Πρόεδρος του Πρωτοδικείου διατάσσει:
   
               1.
            
            
               Απορρίπτει την αίτηση ασφαλιστικών μέτρων.
            
         
               2.
            
            
               Επιφυλάσσεται ως προς τα δικαστικά έξοδα.